sonderborg.dk

Informationsmøde for nye kajak roere i Sønderborg Kajak Klub
2026-03-25 19:00 - 21:00 (Europe/Copenhagen)
Sønderborg Kajak Klub afholder informationsmøde for nye roere onsdag d. 25.3 kl. 19 i klubhuset på Verdens Ende 10.
Her kan du høre om årets begynderkurser og livet i kajak klubben.
Sønderborg Kajak Klub er beliggende tæt ved Alssundbroen og har flere forskellige kajak typer som du kan lære at ro i. Alssund er perfekt ro-vand for kajakker, da der er læ for vinden både fra vest og øst, og meget sjældent er bølger.
For at blive medlem skal du være fyldt 13 år og kunne svømme 600 meter.
Tilmelding på www.sonderborgkajakklub.dk

Magtens Korridorer
2026-03-25 20:00 | Koncertsalen Alsion, Alsion 2, Sønderborg, 6400, Danmark
Magtens Korridorer er et af Danmarks mest markante pop/rockbands med kant, humor og energi.
Den 25. marts 2026 kan du opleve Magtens Korridorer på Alsion, når de besøger koncertsalen med deres akustiske set. Publikum kan glæde sig til en aften fyldt med alt det, man forbinder med bandet: pop/rock med sjæl, energi, humor og nærvær.
Kan man holde af både håndbajer og champagne? Må man starte med osten og slutte med silden? Mange mener meget om, hvad man kan, bør og må – men hvem er egentlig “man”? Én ting er sikkert: det er i hvert fald ikke Magtens Korridorer.
Koncerten bliver både ny og anderledes – og samtidig 101% Magtens Korridorer. Bandet er kendt for udelukkende at spille egne danske sange, ofte med socialrealistisk kant og tekster, der rammer lige i hjertekulen. Gennembruddet kom i 2005 via P3’s Karrierekanonen med hittet Lorteparforhold, og siden har de udgivet både guld- og platinsælgende albums, der har cementeret deres position som et af Danmarks mest markante rockbands.
Glæd dig til en unik koncertoplevelse på Alsion, når Magtens Korridorer indtager scenen i marts 2026.

AI & DIG
2026-03-26 09:00 - 13:00, 2026-04-07 09:00 - 13:00, 2026-04-08 09:00 - 13:00, 2026-04-09 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Walk and talk i Naturpark Nordals
2026-03-26 14:00 - 17:00
Hvad tænker du om Naturpark Nordals, og hvordan den skal være i fremtiden? Vi vil gerne høre dine ideer, mens vi går tur i Naturparken.
Ruten vi går sammen er ca. 8 km. Tempoet er let til moderat, så de fleste kan være med. Medbring behageligt og praktisk fodtøj og tøj til vejr og vind.
Vi stopper op undervejs, nyder naturen og taler sammen på kryds og tværs om Naturparken i fremtiden. Vi skal tale om, hvordan vi både tager hensyn til naturen og fremmer offentlig adgang og sammenhængende stiforløb i Naturparken. Fx: Hvilke områder skal vi passe på? Hvilke områder er oplagte til faciliteter og ankomstpunkter?
Vi glæder os til at se dig.
Med dine input bidrager du til Naturparkplanen for Naturpark Nordals. Planen skal sætte retning for, hvordan Naturparken skal udvikle sig de næste 5 år. Planen skal politisk behandles i Sønderborg Kommune i juni 2026.
Læs mere om Naturpark Nordals: Link

Filosofisk salon: I samtale med de allerstørste
2026-03-26 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er fake news egentlig blot gammel vin på nye flasker? Og var Sokrates mest en filosof eller en fuckboy? Det prøver vi at finde ud af, når vi den sidste torsdag i hver måned tager et dyk ned i filosofihistorien og hilser på de største filosoffer.
Vi fælleslæser en tekstbid ad gangen og gennemgår de vigtigste pointer, spørgsmål og tanker, der opstår undervejs. Uanset om du er helt grøn på området eller er dus med Descartes, så er du meget velkommen her, hvor det ikke er en konkurrence om at kunne flest lange ord, men langt mere om at være filosofisk nysgerrig.
Vores egen bibliotekar Claus Jacobsen har en BA i filosofi og dirigerer os dygtigt igennem dagens emne.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Det store Jas & Mika Show!
2026-03-26 17:00 | Koncertsalen Alsion, Alsion 2, Sønderborg, 6400, Danmark
Det bliver stort! Oplev det ultimative fanshow med Jas & Mika, når de drager på Danmarksturné med uforudsigelig komik, skørhed og god underholdning i ægte Jas & Mika stil.
Træd ind i deres univers, få hele historien, bliv overrasket over alt det, du ikke vidste om Jas & Mika, hør dem afsløre hemmeligheder for første gang, se aldrig før viste klip, bliv vidne til sensationer, giv den gas, syng med, flip ud over, hvor fedt det hele er, kom til dig selv igen og derefter flæk af grin til din mave gør ondt, når det hele stikker af. Kort sagt: Gå fanamok som aldrig før! Tag familien i hånden og glæd jer til det største Jas & Mika show til dato! Og lad jer overraske af alt det, I bare aldrig havde set komme!
Fakta om Jas & Mika
Jas & Mika er kendt for deres humor, ærlige fortællinger fra hverdagen og ikke mindst deres stærke tilknytning til deres følgere. Med millioner af visninger på YouTube, en kæmpe fanskare og en uimodståelig energi er de blevet et af Danmarks mest populære par på sociale medier.
Med 5-6 millioner visninger HVER måned på deres YouTube-kanal Jas & Mika udgiver de på imponerende vis ny video hver søndag. Deres videoer spænder fra challenges og vlogs til sjove sketches og hverdagsbegivenheder, og parret har opnået idolstatus blandt især børn & unge. De har været værter på det prestigefyldte awardshow Simba Prisen to år i træk – senest i Operaen – og har vist, at de kan samle tusindvis af børn, unge og familier.
I sommeren 2025 afholdte de Jas & Mika Løbet, der blev udsolgt på bare 3 dage, og hvor 1.500 børn & voksne trak i løbeskoene til en dag fyldt med sundhed, bevægelse og fællesskab. Nu tager de skridtet videre, drager på Danmarksturné og inviterer deres fans med til det største Jas & Mika show nogensinde “Det store Jas & Mika show!”, hvor underholdning, pinligheder, sjove numre og endnu mere fanlykke er i centrum.

Det' for voksne: Bajer + Billedsnak
2026-03-26 19:30 - 20:30 | Augustiana Kunstpark & Kunsthal, Palævej 10-14, Augustenborg, 6440, Danmark
Kom med til Bajer + Billedsnak på Augustiana 26.03.2026 kl. 19.30-20.30 – en uformel, hyggelig og tankevækkende omgang lille fredag, hvor vi åbner en håndbajer og går på opdagelse i samtidskunsten sammen.
Med udgangspunkt i den aktuelle udstilling på Augustiana inviterer vi indenfor til en åben og levende samtale om kunstværkerne. Her findes der hverken rigtige eller forkerte svar – kun skarpe observationer, skæve vinkler, gode grin og plads til at undre sig.
Vi arbejder med metoden Visual Thinking Strategies (VTS) – en enkel, men overraskende effektiv måde at tale om kunst på, som styrker:
Evnen til at se detaljer, man ellers overser
Lysten til at lytte og bygge videre på andres perspektiver
Den kritiske og kreative tænkning
Modet til at sige: “Jeg ser noget helt andet …”
Det kræver hverken kunsthistorisk overblik eller kloge forberedelser. Kun nysgerrighed – og måske tørsten efter både en bajer og en god samtale.
Arrangementet er for voksne, der har lyst til at kigge, tænke, tale og måske gå hjem med lidt mere på hjerte og i hovedet, end da de kom.
Pris: 20 kr. inkl. en håndbajerVarighed: Ca. 1 time
Køb billet her

AI & DIG
2026-03-27 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Opera: Don Juan
2026-03-27 19:30 | Koncertsalen Alsion, Alsion 2, Sønderborg, 6400, Danmark
Forførerens sidste fest
“At være tro mod kun én kvinde er det samme som at være utro mod alle de andre!” Sådan synger Don Juan. Det er alt andet lige et udsagn, man kan overveje, og det har man gjort siden 1787, hvor Mozart og hans librettist Lorenzo da Ponte havde urpremiere på Don Juan. Operaen fortæller myten om én af musik- og litteraturhistoriens mest omdiskuterede mænd. Er han den ultimative levemand eller en forældet charlatan? Er det en lystig komedie, som Mozart selv kaldte den? Eller er den med eftertidens syn på værket blevet en tragedie om menneskeligt forfald, synd og bodsgang?
Don Juan var en utvetydig succes, da den fik premiere i Prag, og har i næsten 240 år været én af de absolut mest elskede og spillede operaer verden over.
Opera
Medvirkende: Den Jyske Opera og Sønderjyllands Symfoniorkester
Dirigent: Cathrine Winnes/Gudrun Dahlkvist
Instruktør: Dan Turdén
Scenograf og kostumedesigner: Nina Fransson
Producent: Den Jyske Opera

KunstPunkts påskeudstilling 2026
2026-03-28 - 2026-04-09 | KunstPunkt, Storegade 14, Augustenborg, 6440
KunstPunkts Påskeudstilling 2026
28. marts – 9. april 2026
Fernisering lørdag 28. marts kl. 14.00
KunstPunkt, Storegade 14, 6440 Augustenborg
Åbent dagligt kl. 11–16
Påskeudstillingen på KunstPunkt – med internationalt touch
Den traditionsrige Påskeudstilling 2026 på KunstPunkt i Augustenborg åbner allerede lørdag før Palmesøndag. Ferniseringen finder sted lørdag den 28. marts kl. 14.00, hvor Per Gran Hansson sørger for den musikalske underholdning.
Udstillingen præsenterer et bredt udvalg af værker inden for billedkunst. Publikum kan blandt andet opleve arbejder udført i blyant, akvarel, grafik, akryl, olie og tusch, samt skulpturer og installationer, hvor der er anvendt materialer, som normalt bruges i helt andre sammenhænge. Derudover vises keramik – både figurer og vaser – papirarbejder samt påskeæg. Resultatet er en varieret, spændende og seværdig udstilling.
Stilmæssigt spænder værkerne fra det abstrakte til det naturalistiske, og motiverne bevæger sig fra natur- og figurative motiver til rene abstraktioner.
I alt 23 kunstnere med tilknytning til Sønderjylland deltager i udstillingen. Samtidig har udstillingen et internationalt præg, idet flere af kunstnerne oprindeligt kommer fra Tyrkiet, Canada, Rusland, Ukraine, Tyskland og Danmark.
Blandt udstillerne er både kunstnere, der tidligere har udstillet på KunstPunkt, og en række nye navne.
Udstillere:
Anne Dorthe Paulsen – Brigitte Tegtmeier – Camilla Hampen – Conny Djurhuus – Elke Marie Møller – Emin Kazic – Erik Petersen – Hanne Darling – Helena Fuhlendorff – Inger Dethlefsen – Lisbeth Krarup – Luca Lozancic – Margit Lolk Sørensen – Marie Girard – Marina Christiansen – Merete Mø – Mette Hansson – Mette Larsen – Müslüm Fukan – Oksana Smielova – Per Balslev – Thore Bruun Jensen
Ung kunst i Galleri UNG KUNST
Som en del af KunstPunkt præsenterer Galleri UNG KUNST også en særudstilling. Her viser fem unge kunstnere fra Flensborg Fjords Kunst- og Kulturforening, i alderen 14–25 år, et udvalg af deres aktuelle arbejder.
De deltagende unge kunstnere er:
Maya Asmussen, Anna Lena Schmidt, Naemi Tubach, Elin Bleijerveld og Katrine Hammerich.

Besøg Kunstværket
2026-03-28 08:00 - 17:00, 2026-04-02 11:00 - 2026-04-06 16:00 | KunstVærket, Palævej 9B, Augustenborg, 6440, Danmark
Kom og besøg et kreativt univers, hvor det sprudler med ideer, og flotte værker. Du kan se keramik, grafik, maleri, skulptur, tegning…. Der er noget for alle. Vi stortrives i vores nye hus, og samtidig har vi et samarbejde med vores naboer Augustiana og Augustenborg Garden.
Kom og se vores nye trappeudstilling
Kunstværkets medlemmer udstiller lige nu i Augustenborg Garden

CaféSang med Asta Flyvholm Kjær
2026-03-28 12:00 - 13:00 | Café Alsion
Sangværten til CaféSang den 28. marts 2026 er Asta Flyvholm Kjær.
Asta fortæller på sønderjysk om oplevelser fra højskoler rundt om i hele Danmark, med udgangspunkt i en højskolesang.
Asta har i mange år haft fortællearrangementer med egne og andres historier, altid med fællessange der passer til fortællingerne.
Kom og syng med lørdag den 28. marts kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
Der er højskolesangbøger, som man kan låne i caféen, men man er meget velkommen til at tage sin egen sangbog med.

Kammermusik for blæsere
2026-03-28 16:00 - 18:00 | Sønderborg Slot, Sønderbro 1, Sønderborg, 6400, Danmark
Carl Nielsen Kvintetten begyndte samarbejdet i 2006 og og har siden da med stor succes afholdt adskillige koncerter i både ind- og udland.
Koncertprogrammet bekendtgøres senere.

Far på færde
2026-04-01 10:00 - 12:00, 2026-04-08 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Påskeudstilling
2026-04-02 13:00 - 2026-04-06 18:00
DyvigArt holder igen i år Påskeudstilling i den gamle stald. Kunsthåndværk i høj kvalitet, hygge og nærvær kan opleves og dertil kan der i cafe’en købes kaffe-te-saft samt hjemmebagt kage. Der er åbent alle påskedage kl.13-18. Oldenorvej 2, 6430 Nordborg. Kom,kik og nyd.

DKDM’s dirigentseminar
2026-04-04 19:30 - 21:00 | Koncertsalen Alsion, Alsion 2, Sønderborg, 6400, Danmark
At dirigere et symfoniorkester er en kunst. Det er ikke noget, man bare gør – det kræver teknik, musikalitet og lederskab. Og frem for alt kræver det erfaring. Derfor er det afgørende, at unge dirigentstuderende fra Det Kongelige Danske Musikkonservatorium får mulighed for at arbejde med et professionelt symfoniorkester som en del af deres uddannelse.

Hos Sønderjyllands Symfoniorkester prioriteres denne læring højt. Hvert år afholdes dirigentseminarer, hvor unge talenter får chancen for at stå foran orkestret og udvikle deres dirigentkundskaber. Under vejledning af erfarne dirigenter finpudser de deres teknik, arbejder med musikalsk udtryk og lærer at kommunikere præcist med musikerne – alt sammen elementer, der er afgørende for en dirigents succes. Seminariet afsluttes med koncert – man kan kalde det en åben prøve – hvor publikum inviteres ind til at følge de unge dirigenter i aktion. Det giver et sjældent indblik i dirigentens arbejde – hvordan de former musikken, reagerer på orkestret og finjusterer hver eneste detalje.
Ca. 1 time og 50 minutter med pause
Fri entre!

KROLF for borgere med demens og pårørende
2026-04-07 10:00 - 12:00 | Palmosehuset, Palmose 12, Dybbøl, 6400, Danmark
Krolf er en sjov og social sport, der kombinerer elementer fra kroket og golf. Spillet går ud på at få en kugle i et hul med færrest mulige slag.
Hvorfor spille KROLF?

Socialt: Det er en fantastisk måde at møde nye mennesker og have det sjovt sammen
Tilgængeligt: Alle kan være med uanset alder og fysisk formåen
Udendørs: Spillet foregår udendørs, så du får frisk luft og motion

Vi slutter af med en grillpølse med brød og socialt samvær
Arrangementet drives af frivillige.
KROLF kører tirsdage i ulige uger i perioden 6. april til 16. juni.
Det koster 45 kr. pr gang at deltage og betalingen sker kontant til de frivillige.
OBS: KROLF er et tilbud for borgere med demens og deres pårørende

Læseheltene
2026-04-07 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

Deutsch-Dänischer Stammtisch für Zuzügler
2026-04-07 19:00 - 22:00 | SKAAL, Rådhustorvet 6, Sønderborg, 6400
Bist du neu in der Gemeinde Sønderborg oder lebst du hier schon eine Weile? Dann komme zu unserem monatlichen Stammtisch und treffe andere Zuzügler sowie Dänen aus der Gegend.
Der Stammtisch findet immer am 1. Dienstag im Monat statt von 19 Uhr bis open end. Wir treffen uns immer im SKAAL – Craft Beer & Food, Rådhustorvet 6 in Sønderborg.
Der Stammtisch findet auf Deutsch statt. Alle sind willkommen – Zuzügler und Einheimische. Eine Anmeldung ist nicht erforderlich.

ANGSTENS GAVE
2026-04-08 17:30 - 19:15 | Alsion 2, 6400 Sønderborg, Alsion 2, Sønderborg, 6400
Angst giver anledning til sjælelig forvandling og kalder til ydre og indre kamp. Det kan litteraturen bidrage til at gøre os klogere på.

Angst er et komplekst fænomen i menneskers liv, der er blevet fortolket på mange måder gennem historien. I dag opfattes angst som noget sygeligt, når den melder sig uden at der er reel fare på færde. Derudover anslår psykiatriske studier, at angst udgør ét af de mest dominerende ”mentale sundhedsproblemer” på globalt plan.
Forfatter og Ph.D Markus Floris Christensen vil i dette foredrag forsøge at vise, hvordan angst kan forstås som et menneskeligt grundvilkår, der ligger til grund for selverkendelse og digterisk skabelse fremfor som et sygeligt fænomen, der skal fastsættes i kliniske kategorier.
Det vil han gøre ved at give eksempler fra litteraturens og filosofiens historie. Når vi går til litteraturen og filosofien, får vi nogle andre svar på, hvad angst er, og hvordan angst skal forstås, end vi gør, når vi spørger en læge. Angsten bliver en eksistentiel og organisk formkraft fremfor en psykisk og diagnostisk sygdom.
Vi er vant til at forbinde angst med tab. Angst for at tabe kontrollen, angst for at tabe ansigt, angst for at dø. Vi overser, at angsten er givet og giver. Angst giver anledning til sjælelig forvandling og kalder til ydre og indre kamp. Det kan litteraturen bidrage til at gøre os klogere på.
Dato: 8/4 2026
Tid: 17.30-19.15
Sted: SDU Sønderborg, Alsion, Sønderborg
Pris: 100 kr.
Arrangeret af Sønderborg Folkeuniversitet.
Alle er velkomne.

EVENT CANCELLED//Calling all students! Get to know Sønderborghus, enjoy a meal & go jam at Mejeriet
2026-04-08 18:00 - 20:00 | Sønderborghus, Martin Nyrops Plads 2, Sønderborg, 6400
Take a tour of Sønderborghus and share a delicious meal.
Later, if you want to, you can join Jam Night for live music at Mejeriet. Bring your instrument or just enjoy the music—everyone is welcome!

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Korkoncert med Augsburger Domsingknaben (D)
2026-04-08 19:00 - 20:00 | Sct. Marie Kirke, Sønderborg, Kirketorvet, Sønderborg, 6400
Forårsklange og hellig harmoni vil fylde Sct. Marie Kirke, når Augsburger Domsingknaben (D) byder på en aften med musikalsk storhed. Dette traditionsrige drengekor, nu anerkendt som en del af Bayerns immaterielle kulturarv, besøger kirken som en del af deres nordiske turné. Med en repertoireliste, der spænder over påsketidens festlige kormusik til udvalgte verdslige stykker, lover de at skabe en stemningsfuld overgang fra vinter til forår.
Koncerten tilbyder en unik mulighed for at opleve det historiske kor, som har charmeret publikum siden middelalderen. Når tonerne fra de unges stemmer blandes med kirkerummets akustik, er publikum sikret en oplevelse, der både berører hjertet og sjælen. Det er en aften, hvor musikken ikke blot er lyd, men også en fortælling om tradition og nyskabelse.
Det er gratis at overvære koncerten, så tag en pause fra hverdagen og lad dig fortrylle af Augsburger Domsingknabens harmoniske koncert. Afholdes onsdag den 08. april klokken 19:00 i Sct. Marie Kirke, Kirke Alle 4.

Kvinde om bord
2026-04-08 19:00 - 20:00 | Biblioteket Vester Sottrup, Skolevej 8, Sønderborg, 6400, Danmark
Sønderjyske kaptajnsfruer på langfart
Tag med på en rejse tilbage til 1800-tallets anden halvdel, hvor kaptajnsfruerne satte sejl på langfart sammen med deres mænd.
Historiker Mikkel Leth Jespersen dykker med udgangspunkt i sin nyeste bog, Kvinde om bord, ned i disse kvinders liv, deres oplevelser i eksotiske havnebyer, og hvad globaliseringen får af betydning for deres hverdag. Oplev en hidtil ukendt fortælling om kærlighed, kønsroller og kvindeidealer, der udfordrer den traditionelle søfartshistories stereotyper.
Vi får et unikt indblik i deres liv om bord på skibene og på rejser til destinationer som Buenos Aires, Cape Town, Singapore og Hongkong – langt fra deres hverdag i Sønderborg og Aabenraa.
Kvinde om bord var også nomineret til prisen ”Årets historiske bog 2024”.
Mikkel Leth Jespersen er historiker, ph.d. og formand for Historisk Samfund for Sønderjylland. Han har bl.a. været medforfatter og redaktør på tobindsværket Sønderjysk søfarts historie  og skrevet Dronningen griber magten .
Begivenheden foregår her:
Biblioteket Vester Sottrup
, Skolevej 8 Vester Sottrup, 6400, Sønderborg
Læs mere om eventet og køb en evt. billet her.

Digtermøde med Nana Fatou og Hans Karup
2026-04-09 16:30 - 18:00 | Biblioteket Sønderborg, Nørre Havnegade 15, Sønderborg, 6400, Danmark
Et møde mellem to lokale digtere.
Vær med til en poetisk eftermiddag med oplæsning og dialog, når den debuterende digter, Nana Fatou, møder den erfarne digter, Hans Karup.
Nana Fatou, som er opvokset i Sønderborg, debuterer med digtsamlingen Toubab i foråret 2026. I Toubab følger vi et jeg på en rejse, hvor grænserne for familie, venskab, økonomi og privilegier sættes på prøve. Undervejs dukker minderne om en lillebror op — en, der skulle have været med, men som mangler.
Nana Fatou færdiggør sin uddannelse på Forfatterskolen i København i sommeren 2026. Efter gymnasietiden gik hun på Forfatterakademiet på Biblioteket Sønderborg, hvor Hans Karup har undervist siden Forfatterakademiets tilblivelse i 2018. Hans Karup debuterede selv med digtsamlingen Nattens smil i 1997 og har siden udgivet flere digtsamlinger og en lærebog om at bruge poesi i danskundervisningen.
Nana Fatou læser op af Toubab, og Hans Karup læser op fra udvalgte tekster fra sit forfatterskab. De to digtere sætter sig godt til rette i de bløde stole for at tale om poesi og om skrivegerningen. I samtalen kommer de ind på, hvordan de gennem poesiens sprog sætter ord på levede erfaringer. De belyser fra henholdsvis elevens og underviserens perspektiv deres oplevelser med skriveundervisning og taler om, hvordan man finder sin stemme som forfatter.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Piaf – en hyldest til Piaf og livet
2026-04-09 19:30 - 21:30 | Sønderborg Teater, Strandvej 1, Sønderborg, 6400
MUSIK OG FORTÆLLING – Sopranen Cecilia Lindwall synger nogle af Edith Piafs mest elskede sange i en opsætning med akkordeon, kontrabas og klaver i ægte parisisk ånd. Alle sange sættes sammen i kronologisk rækkefølge og giver dermed et indtryk af Edith Piafs udvikling gennem årene. OBS Dansk tale
